《题易元吉画麞》
宋代·陈与义

纷纷骑马尘及腹，名利之窟争驰逐。
眼明见此山中吏，怪底吾庐有林谷。
雌雄相对目炯炯，意闲不受荣与辱。
掇皮皆真岂自知，坐令猫犬羞奴仆。
我不是李卫公，欺卫无魂规尔肉。
又不是曹将军，数肋射尔不遗镞。
明窗无尘帘有香，与尔共此春日长。
戏弄竹枝聊卒岁，不羡晋宫车下羊。

作者简介：陈与义(1090-1138)，字去非，号简斋，汉族，其先祖居京兆，自曾祖陈希亮迁居洛阳，故为宋代河南洛阳人（现在属河南）。他生于宋哲宗元祐五年(1090年)，卒于南宋宋高宗绍兴八年(1138年)。北宋末，南宋初年的杰出诗人，同时也工于填词。其词存于今者虽仅十余首，却别具风格，尤近于苏东坡，语意超绝，笔力横空，疏朗明快，自然浑成，著有《简斋集》。